CELEX: 32015D1291
Language: sl
Date: 2015-07-23 00:00:00
Title: Izvedbeni sklep Komisije (EU) 2015/1291 z dne 23. julija 2015 o odobritvi dajanja na trg toplotno obdelanih mlečnih proizvodov, fermentiranih z Bacteroides xylanisolvens (DSM 23964), kot novega živila v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2015) 4960)

28.7.2015   
            
            
               SL
            
            
               Uradni list Evropske unije
            
            
               L 198/26
            
         IZVEDBENI SKLEP KOMISIJE (EU) 2015/1291
   z dne 23. julija 2015
   o odobritvi dajanja na trg toplotno obdelanih mlečnih proizvodov, fermentiranih z Bacteroides xylanisolvens (DSM 23964), kot novega živila v skladu z Uredbo (ES) št. 258/97 Evropskega parlamenta in Sveta
   
      
         (notificirano pod dokumentarno številko C(2015) 4960)
      
   
   (Besedilo v nemškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Podjetje Avitop GmbH je 18. decembra 2012 pri pristojnih organih Irske vložilo zahtevek za dajanje na trg toplotno obdelanih mlečnih proizvodov, fermentiranih z Bacteroides xylanisolvens (DSM 23964), kot novega živila.
            
         
               (2)
            
            
               Pristojni organ Irske za presojo živil je 21. junija 2013 izdal poročilo o začetni presoji. V navedenem poročilu je prišel do ugotovitve, da toplotno obdelani mlečni proizvodi, fermentirani z Bacteroides xylanisolvens (DSM 23964), izpolnjujejo merila za novo živilo iz člena 3(1) Uredbe (ES) št. 258/97.
            
         
               (3)
            
            
               Komisija je 4. septembra 2013 poročilo o začetni presoji poslala drugim državam članicam.
            
         
               (4)
            
            
               V roku 60 dni, ki je določen v prvem pododstavku člena 6(4) Uredbe (ES) št. 258/97, so bili vloženi upravičeni ugovori.
            
         
               (5)
            
            
               Komisija se je 10. aprila 2014 posvetovala z Evropsko agencijo za varnost hrane (v nadaljnjem besedilu: EFSA) in jo prosila za presojo toplotno obdelanih mlečnih proizvodov, fermentiranih z Bacteroides xylanisolvens (DSM 23964), kot novega živila v skladu z Uredbo (ES) št. 258/97.
            
         
               (6)
            
            
               EFSA je 10. decembra 2014 sprejela „Znanstveno mnenje o varnosti,toplotno obdelanih mlečnih proizvodov, fermentiranih z Bacteroides xylanisolvens DSM 23964', kot novega živila“ (2) in ugotovila, da so navedeni mlečni proizvodi varni.
            
         
               (7)
            
            
               Znanstveno mnenje je zadosten razlog, da se toplotno obdelani mlečni proizvodi, fermentirani z Bacteroides xylanisolvens (DSM 23964), kot novo živilo štejejo za skladne z merili iz člena 3(1) Uredbe (ES) št. 258/97.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Toplotno obdelani mlečni proizvodi, fermentirani z Bacteroides xylanisolvens (DSM 23964), kakor so določeni v Prilogi, se lahko dajejo na trg Unije kot novo živilo v tekoči obliki, poltekoči obliki in v obliki prahu, posušenega z razprševanjem.
   Člen 2
   Ta sklep je naslovljen na podjetje Avitop GmbH, Robert Rössle Str. 10, 13125 Berlin, Nemčija.
   
      V Bruslju, 23. julija 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal (2015); 13(1):3956.
   
      PRILOGA
      
         SPECIFIKACIJA TOPLOTNO OBDELANIH MLEČNIH PROIZVODOV, FERMENTIRANIH Z BACTEROIDES XYLANISOLVENS (DSM 23964)
      
      
                  
                     Opredelitev
                  
               
               
                  :
               
               
                  Toplotno obdelani mlečni proizvodi so fermentirani z Bacteroides xylanisolvens (DSM 23964) kot starter kulturo.
               
            
                  
                     Opis
                  
               
               
                  :
               
               
                  Polposneto mleko (med 1,5 % in 1,8 % maščobe) ali posneto mleko (0,5 % maščobe ali manj) je pasterizirano ali ultra toplotno obdelano pred začetkom fermentacije z Bacteroides xylanisolvens (DSM 23964). Fermentirani mlečni proizvod se homogenizira in nato toplotno obdela, da se inaktivira Bacteroides xylanisolvens (DSM 23964). Končni proizvod ne vsebuje živih celic Bacteroides xylanisolvens (DSM 23964) (1).
               
            
         (1)  Spremenjen DIN EN ISO 21528-2.